Избирачица/23
ТРЕЋА ПОЈАВА

САВЕТА И МИЛИЦА

(Уђу испод руке)
МИЛИЦА: Не, не! Ја добро видим! И Штанцика и Бранко сасвим су друкчији. Бранко једнако гледа на тебе.
САВЕТА: Ти се вараш о Бранку. Што се тиче Штанцике, он заиста гледа на тебе.
МИЛИЦА: Али ја не гледам на њега! Он је за мене мртав. Нећу да знам да је жив, ја га не волим, ја га презирем.
САВЕТА: Лагано, Милице, могла би се преварити!
МИЛИЦА: Тако? А зар ти још волиш Бранка?
САВЕТА: Ја? Ја не бих знала, зашто да га презирем, јер он ми није ништа скривио!
МИЛИЦА: Тако! А зар то није ништа, кад један мушки, кога волимо, и не гледа на нас, већ другу воли! То су најгори мушки! Таке бих мушке, да сам ја судија, таке бих мушке ја све дала затворити!
САВЕТА: Да их после можеш ослободити; али ћути ево их где иду. Хајд'мо! (Оду)

Избирачица